Ła testada giornałistica xe el nome de na publicasion giornałistica periodica o aperiodica, rejistrà come par lexe. El nome el se dopara par estension anca par mèdia difarenti da queło cartaceo:in anbito radiofonico e tełevixivo łe testade giornałistiche łe xe dae rispetivamente dai radiogiornałi e tełegiornałi co cui łe magiori reti, radiofoniche e tełevixive, łe copre el setor dell'informasion. I do ełementi fondamentałi de 'na testada giornałistica łi xe el nome e el caratere tipografico co el cual ła xe scrivesta. Ła testata ła ga 'na funsion conpagna e cheła de el de un prodoto e ła costituise el ełemento distintivo de ła publicasion. El nome deriva dal fato che, storicamente, el titoło de na publicasion xe senpre stà posto a ła testa de ła pajina. Alcuni fondatori de giornałi i ga sielto de riciapàr in man nomi de testade zà existenti. Par exenpio: Indro Montanelli vułeva ciamàr el so quotidian senplisemente "El Giornałe". Ma na testada co sto nome existeva zà. Montanelli ełora sielse cofà nome . El quotidian uscì cussita inte łe edicołe co el nome de "El Giornałe" mentre "Novo" fu scrito co carateri tanto pì picenini. Ła stesa cossa xe avegnùo co el quotidian "El Fojo" de Giuliano Ferrara. Sicome ła testada "El Fojo" existe zà, el so nome xe . Ła leje itałiana so ła stanpa ła prevede che, par rejistrar 'na testata łe vegna indicae: el nome de ła testata e el so proprietario ; el łogo e ła data de publicasion; el nome de el diretor responsabiłe; el nome e el domiciłio de el stanpador.